Microsoft går i kødet på Chrome OS med Windows Lite

En artikel fra it-mediet Petri hævder at Microsoft arbejder på en udfordrer til Googles stadig mere populære Chrome OS – en nedbarberet version af Windows, der muligvis bare kommer til at hedde “Lite”.

Ifølge mediet er der adskillige referencer til Lite i nyere Windows-betaudgaver og -SDK’er og alle disse krummer er med til at give det samlede billede, at Microsoft bygger på noget helt nyt.

https://twitter.com/teroalhonen/status/1064987306464108548

Petri skriver, at Lite ikke bliver et styresystem der vil kunne købes i butikkerne. Det skal udelukkende bruges på lette always-on-enheder, og Microsoft vil differentiere Lite fra Windows ved at bygge en helt ny brugerflade.

Styresystemet skal muligvis bruges i Project Andromeda – den foldbare Surface-phone som Microsoft angiveligt stadig arbejder på. Rygterne siger også, at Microsoft arbejder på en anden foldbar enhed med en større skærm en Androma, kaldet Project Centaurus.

Mediet forventer at Microsoft vil introducere Lite i efteråret 2019.

Microsoft går i kødet på Chrome OS med Windows Lite